બીજી તરફ ઓપનિંગ બેટ્સમેન અંબાતી રાયડુએ ખૂબ જ ઝડપી બેટિંગ કરીને 28 બોલમાં અડધી સદી પૂરી કરી લીધી હતી. અડધી સદી પૂરી કરવાની સાથે તે હર્ષલ પટેલની બોલિંગમાં બોલ્ટના હાથે કેચઆઉટ થઈ ગયો હતો. તેણે 29 બોલમાં ચાર ચોગ્ગા અને ચાર છગ્ગાની મદદથી 50 રન કર્યા હતા. રૈના અને કેપ્ટન ધોની (17)એ સ્કોર 90 સુધી પહોંચાડ્યો હતો, પરંતુ ત્યારે જ રૈના સંદીપ લમિચાની બોલિંગમાં વિજય શંકરના હાથે કેચઆઉટ થઈ ગયો હતો. સેમ બિલિંગ્સ (1) રન બનાવીને ટૂંક જ સમયમાં મિશ્રાની બોલિંગમાં અભિષેક શર્માના હાથે કેચઆઉટ થઈ ગયો હતો અને 93 રનના સ્કોર પર દિલ્હીને ચોથો ઝટકો લાગ્યો હતો.